સેબીના અધિકારીઓએ કહ્યું કે માહિતી લીક થયા પછી ઈનસાઈડર ટ્રેડિંગ મારફતે ગેરકાયદેસર રીતે શેરબજારમાં ફાયદો મેળવનારાઓના મામલે તે તપાસ પૂરી કરવાની તૈયારીમાં છે. લગભગ તમામ કંપનીઓએ સેબીના પ્રશ્નોના જવાબ મોકલી આપ્યા છે.અધિકારીઓએ કહ્યું કે જે કંપની આ પ્રકારે માહિતી લીક થવાના મામલે ચોક્કસ વ્યક્તિ કે અધિકારીની જવાબદારી નક્કી નહીં કરી શકે તેની સામે આકરું વલણ અપનાવશે. ઓપરેટરો અને સ્ટાફના કેટલાક સભ્યો ઉપરાંત કેટલીક બ્રોકરેજ કંપનીઓ પણ કંપનીના એક્ઝિક્યુટિવ્સ સાથે સાંઠગાંઠ ધરાવીને આ પ્રકારે શેરના ભાવમાં ફેરફાર કરાવીને ફાયદો મેળવી રહ્યા હોવાનું ગયા વર્ષે ધ્યાનમાં આવ્યું હતું. આરંભિક તપાસમાં માલૂમ થયું હતું કે આ કંપનીઓના ત્રિમાસિક પરિણામ વોટ્સએપ ગ્રુપમાં અગાઉ ફરતા થયેલા આંકડા સાથે મેળ ખાતા હતા.